Publicació de la Memòria R+D+I 2010.
S'ha publicat al web del Departament, la memòria d'activitats R+D+I que es van dur a terme l'any 2010.
Heu accedit al desè Butlletí d'Innovació i Recerca, on trobareu el recull de les activitats d'RDI més rellevants que el Departament de Territori i Sostenibilitat ha dut a terme en els darrers mesos, així com una selecció de notícies sobre actuacions que són responsabilitat d'institucions i empreses alienes.
Amb aquest nou Butlletí assolim una quantitat d'articles propera als tres-cents: es tracta d'una considerable base de dades, estructurada tota ella segons els eixos del Pla de recerca i innovació del Departament.
Us informem també que recentment ha finalitzat la campanya anual IRENEU, de comptabilització de les activitats d'RDI de la Generalitat de Catalunya: en total, el Departament d'Economia i Coneixement ha aprovat i validat setanta-cinc actuacions de DTES pertanyents a l'any 2012, de les quals us en donarem notícia més endavant, amb la corresponent Memòria d'activitat.
La Jornada, que va tenir lloc el passat 22 d'abril del 2013, va ser organitzada pel Departament de Territori i Sostenibilitat al Col·legi Oficial d'Arquitectes de Catalunya (COAC) amb la finalitat de presentar les directrius de contingut per als catàlegs de béns que acompanyen els plans d'ordenació urbanística municipal i/o els plans especials de protecció de patrimoni.
En el marc del planejament urbanístic, el Catàleg de béns protegits és un document normatiu que permet als ajuntaments protegir el patrimoni més significatiu del municipi.
A través de fitxes individualitzades identifica els conjunts i els elements patrimonials rellevants (arquitectònics, arqueològics-paleontològics, socioculturals-etnològics, naturals i ambientals-paisatgístics) i estableix el nivell de protecció al qual estan subjectes, determinant el tipus d'intervencions o actuacions possibles d'acord amb el contingut normatiu del pla, per tal de garantir la preservació dels valors i de les formes tradicionals d'ocupació humana del sòl.
La Núria Mercè Pinyol Puigmartí del Centre d'Investigació de Mètodes Numèrics en Enginyeria (CIMNE) ha fet l'estudi d'una possible esllevissada, i en particular quan aquesta pot afectar una massa d'aigua (llac, embassament o riu), quan són dos els aspectes a tenir en compte: l'estabilitat estàtica i el risc de que es produeixi una moviment ràpid de la massa de terres que impacti contra l'aigua produint una onada destructora.
Aquest és un risc habitual en projectes d'enginyeria que impliquen l'excavació del peu d'una vessant o de la seva inundació degut a la creació d'un embassament.
La discussió sobre els mecanismes que encadenen l'acceleració de les esllevissades és tema d'actualitat en aquest àmbit de recerca i s'han d'analitzar separadament segons el moviment estudiat.
En aquest treball s'analitza l'estudi dels efectes tèrmics i el seu paper en la generació de pressió d'aigua a la banda de tall que porten a la caiguda de la resistència efectiva.
La Direcció General de Qualitat Ambiental del DTES col·labora amb l'Institut de Diagnòstic Ambiental i Estudis de l'Aigua (IDAEA), el Consell Superior d'Investigacions Científiques (CSIC) i l'Ajuntament de Barcelona en una experiència per reduir la resuspensió de partícules contaminants als carrers de la ciutat.
L'experiència s'emmarca en el projecte LIFE europeu AIRUSE, que busca proporcionar a les autoritats dels països del sud d'Europa les mesures adequades per reduir les concentracions de partícules a l'aire, un contaminant que es troba en altes concentracions a les àrees metropolitanes.
La resuspensió de partícules a l'aire vinculada al pas dels vehicles és un dels principals contribuents als nivells de contaminació a la ciutat.
Estudis previs a Londres, Àustria i Suècia suggerien que l'aplicació de calci-magnesi-acetat (CMA) a les vies de trànsit urbà, poden reduir la resuspensió, que genera el pas de vehicles i el vent, de partícules dipositades a la calçada.
Reduir la resuspensió produeix la reducció de la contaminació atmosfèrica, en particular de concentracions de partícules de diàmetre inferior a 10 micres (PM10).
El passat 21 de març del 2013, la Fundació Starlight, avalada per la Unesco, va atorgar la distinció de Reserva Starlight a una àrea del Montsec que comprèn, totalment o parcial, onze municipis de la Noguera i del Pallers Jussà, que abasten 1.600 km 2.
Per arribar a tenir un entorn que permeti aquesta consideració, molts actors del sector públic i privat han esmerçat esforços per recollir dades tècniques i científiques per a les auditories.
La Direcció General de Qualitat Ambiental (DGQA) pel que fa a les mesures contra la contaminació lluminosa, el Servei Meteorològic de Catalunya, amb informes sobre les dades meteorològiques del Montsec; l'Institut d'Estudis Espacials de Catalunya, que ha facilitat dades de qualitat d'imatge astronòmica i el Consell Superior d'Investigacions Científiques, amb informes sobre la qualitat de l'aire.
Per arribar a aquesta situació no només calen les actuacions de control per protegir el cel nocturn, és necessària una implicació ciutadana, atès que és l'única eina que permet tractar aquesta tema amb èxit, amb la incorporació de bones pràctiques en l'ús de la il·luminació artificial, la millora de l'enllumenat públic i de les infraestructures, així con la de l'exterior de les activitats econòmiques –establiments industrials, comerços, serveis, etc.)
L'Institut de Ciència i Tecnologia Ambientals (ICTA) de la Universitat Autònoma de Barcelona (UAB) coordina el projecte ENTITLE amb la col·laboració de 8 universitats, 2 ONG i 1 PIME.
El projecte està finançat pel 7è Programa marc de la Unió Europea, dins del programa PEOPLE-Marie Curie Initial Training Networks, està dotat amb més de 3.500.000 euros i té una durada de 4 anys.
L'estudi és el resultat d'una col·laboració entre el Servei Meteorològic de Catalunya, del Departament de Territori i Sostenibilitat de la Generalitat de Catalunya, i el Departament d'Astronomia i Meteorologia de la Universitat de Barcelona i ha estat realitzat per Joan Bech, Nicolau Pineda, Tomeu Rigo i Montserrat Aran.
El treball s'ha publicat al número d'abril de 2013 de la revista Atmospheric Research.
Aquest estudi analitza la forta nevada que el 8 de març del 2010 va afectar Catalunya amb acumulacions de neu de més de 30 cm en cotes relativament baixes, precipitacions en 24 h superiors als 100 mm i forts vents.
Per la seva extensió, intensitat i efectes, la nevada va ser una de les més remarcables de les darreres dècades.
La Fundació Francisco Corell va organitzar aquesta Jornada que tenia com a objectiu fer un seguiment de les avantatges del tacògraf digital, a la vegada que presentava les utilitats que les noves versions en poden aportar.
Aquesta Jornada va donar continuïtat a la que va tenir lloc en l'anterior Departament de Política Territorial i Obres Públiques a finals del 2010, de la qual es va informar al segon butlletí RDI.
A aquesta Jornada es presenta el DTCO 2.0, que ha desenvolupat VDO, és un nou tacògraf digital que incorpora les novetats de la reglamentació i que, a la vegada, proposa una gestió eficient, pràctica i segura de la gestió de flotes.
La desena edició del Premi abertis que convoca la càtedra abertis-UPC de Gestió d'Infraestructures de Transport, encara ha assolit una participació més important que la ja assolida en l'anterior edició amb 18 treballs, dels quals quatre opten a la modalitat de tesis doctoral i la resta a la categoria de tesina, projecte de màster o final de carrera.
La guanyadora del X Premi abertis 2012, en la modalitat tesi, ha estat la Dra.
Ana María Pérez Zuriaga, doctora enginyera de Camins, Canals i Ports per la Universitat de Politècnica de València, amb la tesi doctoral "Caracterització i modelització de la velocitat d'operació en carreteres convencionals mitjançant l'observació naturalística de l'evolució de vehicles lleugers".
Pel que fa al Premi càtedra Abertis en la modalitat de tesina, projecte final de carrera o màster, el guanyador ha estat Hèctor Fornés Martínez, amb la tesina "Anàlisi i optimització dels processos d'assignació de mostradors de facturació d'equipatges als aeroports".
El passat 12 de febrer es va crear l'Associació Europea d'Innovació (EIP), amb l'objectiu d'examinar com la Unió Europea (UE) pot innovar per millora l'eficiència de recursos i la recuperació de materials per reutilitzar-los, en lloc de confiar en materials generats de nou.
L'EIP tindrà com a objectiu, entre altres activitats, portar a terme com a mínim 10 accions pilot innovadores –com ara plans pilot per explorar, explotar, processar, recopilar i reciclar- i trobar substitutius per almenys tres aplicacions de matèries primeres crítiques.
El Registre de Planejament Urbanístic de Catalunya, RPUC, garanteix la consulta per mitjans telemàtics dels instruments de planejament urbanístic en vigor en els 947 municipis de Catalunya.
Es va crear per mandat de la Llei d'urbanisme i el seu Reglament, i està en funcionament des del juliol de 2007.
Aquesta aplicació permet accedir al contingut íntegre dels documents que conformen els instruments de planejament urbanístic.
El Mapa urbanístic sintètic de Catalunya (MUC) és una eina estratègica del Departament per dur a terme les polítiques de planificació i ordenació del territori i, un instrument d'utilitat per a la ciutadania, que dóna transparència a la informació urbanística vigent.
L'objectiu del projecte és disposar d'un sistema d'informació geogràfica per facilitar la consulta del planejament general urbanístic vigent en tot el territori, de forma contínua, homogènia i sintètica, resolent les diferències de codificació, llenguatge i representació que tenen els diferents plans urbanístics vigents en l'actualitat.
El passat mes de maig de 2013 es va presentar "OPISTO.CAT", un projecte integral per a la divulgació i el seguiment participatiu dels opistobranquis del litoral català a través de la ciència ciutadana.
El projecte, finançat per la Direcció General de Polítiques Ambientals del Departament de Territori i Sostenibilitat en el marc del Pla de Suport al Tercer Sector Ambiental, el duen a terme el Grup de Recerca d'Opistobranquis de Catalunya (GROC) i l'associació Bufalvent, Estudis de la Meditèrrània.
El secretari d'Habitatge i Millora Urbana del Departament de Territori i Sostenibilitat, Carles Sala, va participar el passat 7 maig a la jornada, organitzada pel Departament d'Empresa i Ocupació de la Generalitat i la Fundació Gas Natural Fenosa, sobre l'eficiència energètica en la rehabilitació d'edificis.
El sr. Carles Sala va destacar en la seva intervenció la importància de millorar l'eficiència energètica de l'edificació com a línia de treball necessari i imprescindible per adaptar la nostra economia a l'actual crisi del model productiu.
En el marc de la celebració de la 18a edició del Saló Internacional de la Construcció, Construmat el secretari d'Habitatge i Millora Urbana del Departament de Territori i Sostenibilitat, Carles Sala, i la directora de l'Institut Català de l'Energia del Departament d'Empresa i Ocupació, Maite Masià, van signar un acord amb 25 institucions representants del sector de l'edificació que han de dissenyar en els propers mesos el pla d'acció que ha de portar Catalunya a alinear-se amb els objectius de la Unió Europea.
La posada en marxa d'aquest pla d'acció, referent a la renovació energètica dels edificis de Catalunya, permetrà complir amb els objectius marcats per la Directiva Europea d'Eficiència Energètica d'octubre de 2012.
El projecte GPP2020, de promoció de la contractació pública verda en suport dels objectius 2020, té per finalitat augmentar significativament la implantació de la contractació pública verda en els països inclosos en el projecte, especialment en aspectes relacionats amb l'energia, per així avançar cap als objectius de l'estratègia Europea 2020.
Aquest projecte, en el qual participen 9 països de l'UE i que està cofinançat pel Programa Intelligent Energy Europa de la Comissió Europea, es va iniciar l'1 de maig de 2013, tindrà durada fins el 30 d'abril de 2016 i compta amb un consorci de 18 socis i amb un pressupost de 1,8 Milions d'euros.
El passat dia 2 de juliol es van presentar els programes europeus d'ajuts per a l'R+D+I EEA Grants i Eco-Innovation en un acte organitzat conjuntament pel Departament de Territori i Sostenibilitat, ACC10, Centro para el Desarrollo Tecnológico Industrial (CDTI) i LEITAT Technologial Center.
El programa EEA GRANTS d'ajuts per a la R+D+i va dirigit a empreses dels sector de les energies renovables, l'eficiència energètica, el medi ambient i el canvi climàtic, gestionats pel CDTI amb fons de Noruega.
Per la seva banda, els ajuts Eco-Innovation a la innovació és el programa europeu destinat a empreses que desenvolupen projectes d'innovació en el sector dels materials i processos de reciclatge, productes d'edificació sostenible, sector de l'alimentació i la beguda, eficiència, tractament i distribució d'aigua i greening business.
Per a les presentacions, vam comptar amb representants de CDTI, Innovation Norway i l'EACI de la Comissió Europea.
Amb l'objectiu d'analitzar i promoure el debat sobre les possibilitats que ofereix el subsòl profund com a lloc d'emmagatzematge, bé sigui de fonts d'energia, com ara el gas, o bé de residus, en aquest cas nuclears, empreses de l'àmbit energètic i consultories van presentar alguns projectes d'emmagatzematge geològic en desenvolupament a Catalunya, l'Estat Espanyol i a Europa.
L'ATM participa en el projecte europeu SuperHub, que té per objecte oferir un conjunt integrat d'eines que faciliti als ciutadans la utilització dels diversos modes de transport al seu abast.
S'està desenvolupant una plataforma oberta capaç de recopilar dades en temps real de totes les fonts possibles de mobilitat, informar-ne el viatger i aconsellar-li el mode i l'itinerari més convenients.
Per provar l'aplicació es busquen 200 viatgers urbans de Barcelona ciutat i regió metropolitana que disposin d'un smartphone Android.
Entre el 9 i el 29 de setembre es realitzarà una prova pilot d'una aplicació multimodal per ajudar a millorar la mobilitat urbana.
Fins ara el procés seguit en el desenvolupament de les Infraestructures ha estat orientat a que els diversos proveïdors de geoinformació facilitessin l'inventari i la catalogació dels recursos.
No obstant, la finalitat de les IDE no és més que fer ús de la plataforma Internet per connectar i fer utilitzables, en una estructura distribuïda, els recursos d'informació existents en multiplicitat d'organismes públics i privats.
El centre de suport IDEC (Infraestructura de Dades Espacials de Catalunya) de l'Institut Cartogràfic de Catalunya, dirigit per Jordi Guimet, aposta per assolir aquesta finalitat.
Redescobrir el Paisatge des del Món Local (26-27/09/2013)
La representació cartogràfica de la ciutat a la península ibèrica (segles XVII-XIX) (2-4/10/2013)
11a Jornada de Prevenció de Residus - Conferència Internacional (14/11/2013)
V Jornada de gestió i tractament de llots d'EDAR (20/11/2013)